เป็นต่อ
ออกอากาศครั้งแรกทางสถานีวิทยุโทรทัศน์ไทยทีวีสีช่อง 3 เริ่มออกอากาศวันที่ 7 ตุลาคม พ.ศ. 2547 ออกอากาศตอนสุดท้ายทางช่อง 3 เมื่อวันที่ 9 กุมภาพันธ์ พ.ศ. 2555 โดยมีซิตคอมเรื่องใหม่ชื่อ "เป็นข่าว" มาออกอากาศแทน หลังจากที่จีเอ็มเอ็ม แกรมมี่ออกกล่องสัญญาณดาวเทียม "จีเอ็มเอ็มแซต" มาขายในช่วงฟุตบอลยูโร มีข่าวออกมาว่าซิตคอมเป็นต่อจะกลับมาฉายอีกครั้งโดยมีเนื้อเรื่องต่อจากตอนเดิมในชื่อเรื่อง "เป็นต่อ ขั้นเทพ" เริ่มตั้งแต่วันที่ 20 ธันวาคม พ.ศ. 2555 ทางช่องจีเอ็มเอ็มวัน (ปัจจุบันคือช่องวัน 31) ออกอากาศครั้งสุดท้ายวันที่ 13 มิถุนายน พ.ศ. 2556
ฮากลางแดด
ฮากลางแดด เป็นรายการวาไรตี้ผสมละครซิตคอมตลกขบขันที่ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศครั้งแรกในปี พ.ศ. 2538 ถึง ปี พ.ศ. 2539 ทางช่อง 5 ซึ่งเป็นรายการที่ออกอากาศในตอนกลางวันธรรมดา โดยฉากในละครซิตคอมนั้น จะเป็นฉากนอกสถานที่ที่อยู่กลางแดดและเหตุการณ์ในแต่ละตอนก็ล้วนเป็นเรื่องตลกทั้งสิ้นในตอนกลางวันแสกๆด้วย